stanford-oval/wikipedia huggingface dataset:
Panaitios
Filosofia

Opetuksissaan Panaitios painotti erityisesti etiikkaa, kuten muutkin stoalaiset. Hänen merkittävimmät kirjoituksensa olivat myös tästä aiheesta. Niistä on säilynyt ainoastaan merkityksettömiä katkelmia. Teokset olivat:
Velvollisuuksista, kolme kirjaa, Ciceron teoksen De officiis kahden ensimmäisen kirjan lähde
Kaitselmuksesta, jota Cicero hyödynsi teoksessaan De divinatione (ii.) ja mahdollisesti osassa teoksen De Deorum natura toista kirjaa
Poliittinen tutkielma, jota Cicero hyödynsi teoksessaan De republica (Valtio)
Iloisuudesta
Filosofisista kouluista
Kirje Q. Aelius Tuberolle, De dolore paliendo (Cicero, De finibus, iv. 9, 23)
Antiikin filosofia  Stoalainen koulukunta
| --- | --- |
Varhaisstoa:  Zenon Kitionilainen  Dionysios  Ariston Khioslainen  Persaios  Kleanthes  Khrysippos  Herillos  Sfairos  Zenon Tarsoslainen  Diogenes Babylonialainen  Krates Malloslainen  Antipatros Tarsoslainen  Apollodoros 
Keskistoa:  Panaitios  Dardanos  Mnesarkhos  Hekaton  Polemon Ilionlainen  Poseidonios  Iason Nysalainen  Diodotos  Antipatros Tyroslainen, vanhempi  Antipatros Tyroslainen, nuorempi  Geminos  Athenodoros Kananalainen 
Myöhäisstoa:  Attalus  Seneca  Eufrates  Epiktetos  Lucius Annaeus Cornutus  Musonius Rufus  Athenodoros Kordylion  Junius Rusticus  Hierokles  Sekstos Khaironeialainen  Marcus Aurelius
Athenodoros Kananalainen

Athenodoros Kananalainen (m.kreik. Ἀθηνόδωρος Κανανίτης, Athēnodōros Kananitēs, lat. Athenodorus Cananites; n. 74 eaa. – 7) oli antiikin kreikkalainen stoalaiseen koulukuntaan kuulunut filosofi.
Elämä

Athenodoros syntyi Kananassa lähellä Tarsosta nykyisessä Turkissa. Hänen isänsä nimi oli Sandon. Hän oli Poseidonios Rhodoslaisen oppilas ja Octavianuksen, tulevan keisari Augustuksen, opettaja Apolloniassa.
Vuonna 44 eaa. hän seurasi Octavianusta Roomaan ja jatkoi hänen neuvonantajanaan toimimista siellä. Hänen kerrotaan nuhdelleen keisaria avoimesti, ja neuvoneen tätä luettelemaan mielessään aakkoset aina suuttuessaan ennen kuin tekee mitään hätiköityä. Myöhemmin Athenodoros palasi Tarsokseen. Siellä hän osallistui Boëthuksen hallinnon karkottamiseen ja kaupungin uuden perustuslain muotoiluun. Lopputuloksena oli roomalaisia suosiva oligarkia.
Athenodoroksen kuoleman jälkeen tarsoslaiset viettivät vuosittaista uhrijuhlaa hänen kunniakseen.
Teokset

Muun muassa Strabon, Cicero ja Eusebius ovat osoittaneet teoksissaan kunnioitustaan Athenodorokselle. Hänen nimiinsä on laitettu seuraavanlaisia teoksia:
Teos Aristoteleen Kategorioita vastaan (vaikka tämä teos on joskus laitettu Athenodoros Kordylionin nimiin)
Tarsoksen historia
Octavialle omistettu teos
Teos nimeltä Peri spūdēs kai paideias (Περί σπουδῆς και παιδείας, ”Innosta ja nuoruudesta”)
Teos nimeltä Peripatoi (Περίπατοι, ”Esitelmiä”)
Yksikään näistä teoksista ei ole säilynyt. Hän auttoi myös Ciceroa tämän kirjoittaessa teostaan Velvollisuuksista (De officiis). On myös esitetty, että hänen teoksensa olisivat vaikuttaneet Senecaan ja apostoli Paavaliin.
Antiikin filosofia  Stoalainen koulukunta
| --- | --- |
Varhaisstoa:  Zenon Kitionilainen  Dionysios  Ariston Khioslainen  Persaios  Kleanthes  Khrysippos  Herillos  Sfairos  Zenon Tarsoslainen  Diogenes Babylonialainen  Krates Malloslainen  Antipatros Tarsoslainen  Apollodoros 
Keskistoa:  Panaitios  Dardanos  Mnesarkhos  Hekaton  Polemon Ilionlainen  Poseidonios  Iason Nysalainen  Diodotos  Antipatros Tyroslainen, vanhempi  Antipatros Tyroslainen, nuorempi  Geminos  Athenodoros Kananalainen 
Myöhäisstoa:  Attalus  Seneca  Eufrates  Epiktetos  Lucius Annaeus Cornutus  Musonius Rufus  Athenodoros Kordylion  Junius Rusticus  Hierokles  Sekstos Khaironeialainen  Marcus Aurelius 
| Auktoriteettitunnisteet  |
| --- | --- |
Kansainväliset:  VIAF 2  WorldCat 
Kansalliset:  Saksa  Alankomaat  Vatikaani 
Henkilöt:  Deutsche Biographie  DDB
Pia Lamberg

| Pia Lamberg |
| --- | --- |
 Pia Lamberg tammikuussa 2014 Los Angelesissa
Henkilötiedot
Muut nimet:  Pia Marjatta Pakarinen
Syntynyt: 15. lokakuuta 1990 (ikä 34) Juuka
Ammatti:  malli
Titteli:  Miss Suomi 2011
Aiheesta muualla
Kotisivu
Pia Marjatta Lamberg (ent. Pakarinen, s. 5. lokakuuta 1990 Juuka) on suomalainen malli. Hän oli puolen vuoden ajan vuoden 2011 Miss Suomi ennen kuin luopui kruunustaan. Miss Suomeksi hänet valittiin 5. maaliskuuta 2011. Pakarisen pituus missikisoissa oli 170 senttiä ja paino 52 kiloa.
Lamberg asui Miss Suomi -kisan aikana Joensuussa, jonne hän muutti vuonna 2009.
Syyskuussa 2011 Lamberg edusti Suomea Miss Universum -kilpailuissa Brasiliassa, mutta ei yltänyt 16 finalistin joukkoon. Kilpailun aikana Pakarinen herätti kohua Suomessa hänen managerinsa ilmoitettua iltapäivälehdelle, ettei Pakarinen anna lausuntoja suomalaislehdistölle ilman palkkiota. Eino Makunen paheksui Pakarisen päätöstä, ja piti tätä ennenkuulumattomana.
Lamberg luopui Miss Suomi -kruunustaan suorassa Korkojen kera -ohjelmassa syyskuussa 2011. Hän kritisoi missiorganisaatiota, joka hänen mukaansa on välinpitämätön ja jättää tuoreen missin oman onnensa nojaan eikä hänen moraalinsa kestä lähteä kruunaamaan uutta tyttöä Miss Suomeksi. Samalla hän kertoi Miss Universum -matkallaan pyytäneensä mediaa korvaamaan ainoastaan puhelinkulunsa, ei maksamaan haastattelupalkkiota. Hän kertoi pohtineensa ratkaisua kesästä asti. Miss Suomen kruunun peri ensimmäinen perintöprinsessa Sara Sieppi.
Kruunusta luopumisen jälkeen Lamberg lähti Yhdysvaltoihin luomaan mallin ja näyttelijän uraa ja vaihtoi sukunimensä Pakarisesta Lambergiksi, äitinsä tyttönimen mukaan.
Hymy-lehti kirjoitti vuonna 2015, että kruunusta luopuminen oli suunniteltu mediatempaus.
Lamberg asuu Los Angelesissa, Kalifornian osavaltiossa. Mallin töiden lisäksi hän on työskennellyt muun muassa personal trainerina.
Filmografia > Televisio

SAF3
Aiheesta muualla

Pialamberg.com
Olympiadi

Olympiadi (m.kreik. Ὀλυμπιάς, Olympias, gen. Ὀλυμπιάδος, Olympiados) oli antiikin kreikkalainen ajanlaskuun käytetty neljän vuoden kausi, joka alkoi kesällä yksistä Olympian kisoista ja päättyi neljän vuoden päästä seuraaviin kisoihin. Ensimmäinen olympiadi alkoi ensimmäisistä historiallisesti tunnetuista Olympian kisoista eli vuoden 776 eaa. kisoista, ja käsitti näin ajan kesästä 776 eaa. kesään 772 eaa.
Koska jokaisella antiikin kreikkalaisella kaupunkivaltiolla oli oma kalenterinsa, niillä ei ollut pitkään aikaan mitään yhteistä ajanlaskua. Koska Olympian kisat ja olympiadit olivat kaikille kreikkalaisille yhteiset, niistä tuli lopulta yhteisen ajanlaskun perusta. Timaios Tauromenionlainen oli ensimmäinen historioitsija, joka yhdisti noin 300 eaa. tunnetut historialliset tapahtumat olympiadeihin teoksellaan Olympian kisojen voittajat, mistä lähtien ne toimivat historiankirjoituksessa tapahtumien ajoittamisen pohjana. 200-luvulla eaa. Eratosthenes jakoi olympiadit tarkemmin neljäksi vuoden mittaiseksi jaksoksi. Näin esimerkiksi ensimmäisen olympiadin kolmas vuosi käsitti ajan kesästä 774 eaa. kesään 773 eaa.
Roomalaisella ajalla olympiadien rinnalle kehittyi roomalainen ajanlasku, jossa vuosia laskettiin Rooman kaupungin perustamisesta lukien (ab urbe condita). Tästä huolimatta olympiadit säilyivät käytössä ajanlaskussa aina bysanttilaiselle ajalle saakka.
Nykyisin myös nykyaikaisia olympialaisia lasketaan olympiadeittain. Näin Ateenan vuoden 1896 olympialaiset olivat I olympiadin kisat ja esimerkiksi Helsingin vuoden 1952 olympialaiset XV olympiadin kisat.
Tortuga

Tortuga
Tortuga nähtynä satelliitista
| --- | --- |
Muut nimet:  Île de la Tortue
Sijainti:  La Tortue Port-de-Paix Nord-Ouest Haiti
Saariryhmä:  Isot Antillit
Korkein kohta:  459 m
Pinta-ala:  179,94 km²
| --- | --- |
Asukasluku:  35 347
muokkaa - muokkaa wikitekstiä - muokkaa Wikidataa
Tortuga (haitiksi Zilè Latòti, ransk. Île de la Tortue) on saari Karibianmeressä Haitin kaupungin, Port-de-Paix'n, edustalla. Saari muodostaa oman kunnan nimeltään La Tortue (haitiksi Latòti). Eurooppalaisista ensimmäisenä sen löysi Kristoffer Kolumbus vuonna 1492 ensimmäisellä matkallaan. Tortugan pinta-ala on 180 km² ja saaren asukasluku oli vuonna 2009 noin 35 000. Nimi on Kolumbuksen antama, ja tarkoittaa kilpikonnaa.
Tortuga oli 1600-luvulla tunnettu merirosvojen keskus, ja populaarikulttuurissa sitä on hyödynnetty esimerkiksi Pirates of the Caribbean -elokuvissa, joissa Tortuga toimii merirosvosatamana.
Maantiede

Tortugan saari sijaitsee Haitin pohjoisrannikon edustalla. Se on vuoristoinen ja kallioinen. Saaren pohjoispuoli on erityisen kallioinen. 1600-luvun alussa saaren asukkaat elivät saaren eteläpuolella, missä sijaitsi satama. Pohjoispuolta kuvailtiin luoksepääsemättömäksi sekä maitse että mereltä.
Siirtomaakaudella asuttu alue oli jaettu neljään osaan; ensimmäinen näistä oli Low Land ("Alamaa"). Tällä alueella sijaitsi saaren satama, minkä vuoksi sitä pidettiin tärkeimpänä. Toinen alue oli Middle Plantation ("Keskiplantaasi"); alueen maanviljelijät eivät tunteneet maaperän ominaisuuksia, ja sitä käytettiin yksinomaan tupakanviljelyyn. Kolmannen, saaren länsiosassa sijaitsevan osan nimeksi annettiin La Ringot ("Silmukka"). Neljättä osaa kutsuttiin nimellä La Montagne ("Vuori"). Sinne perustettiin saaren ensimmäiset plantaasit.
Alueen 1600-luvun maantiede tunnetaan parhaiten Alexander O. Exquemelinin yksityiskohtaisesta kuvauksesta kirjassaan "Zeerovers," missä hän kuvaa vuoden 1666 matkaansa saarelle.
Aiheesta muualla

"Method of Securing the Ports and Populations of All the Coasts of the Indies" teksti vuodelta 1694, käsittelee Tortugan historiaa ja piratismia (englanniksi)(espanjaksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Tortuga (Haiti)
1600-luvulla piirretty kuva Tortugasta
Käännös suomeksi
GG Caravan

| GG Caravan> Tiedot |
| --- | --- |
Toiminnassa:  2011–
Tyylilaji:  rap, folk
Kotipaikka:  Helsinki
Laulukieli:  suomi, englanti, ruotsi
Jäsenet:  Redrama, laulu   Paleface, laulu   Tommy Lindgren, laulu   Brandon, laulu   Miika Colliander, kielisoittimet   Samu Wuori, kielisoittimet   Tero Roininen, kielisoittimet   Marzi Nyman, kielisoittimet   Toni Porthen, rummut   Abdissa Assefa , ”Mamba” perkussiot   Jore Rantalainen, basso   Antti Untamala, viulu   Niko Kumpuvaara, haitari   Joonas Kasurinen, koskettimet  
Entiset jäsenet:  Zarkus Poussa, perkussiot
Levy-yhtiö:  Live Nation  
Infobox OKNimi-testi OK: 
GG Caravan on suomalaisista rap- ja hip hop -artisteista sekä eri alojen muusikoista koostuva 14-henkinen yhtye. Rap- ja romanimusiikin erilaisia vaikutteita yhdistävän yhtyeen esikoisalbumi julkaistiin 29. helmikuuta 2012. Yhtye soittaa folkahtavaa rap-musiikkia.
GG Caravan sai alkunsa osana sisäasiainministeriön ja EU-komission rahoittamaa Meijän puolue -tiedotuskampanjaa. GG nimen alussa tulee romanien kansallislaulusta Gelem Gelem, joka tarkoittaa Kuljen kuljen. Kampanjaa varten tehtiin kahdeksan musiikkivideota, joihin musiikin sävelsivät Deep Insight -yhtyeen Tero Roininen ja Samu Wuori. Yhtye syntyi, kun osa videoiden tekemiseen osallistuneista muusikoista päätti tehdä kampanjamateriaaliin pohjautuvan yhtyeen nimeä kantavan musiikkialbumin. Albumi nousi julkaisuviikollaan Suomen virallisen listan kolmannelle sijalle.
Yhtye teki paluun kesäkuussa 2020, jolloin sillä oli live-esiintyminen, joka on myöhemmin katsottavissa Nelosen Ruutu-palvelussa.
Diskografia > Albumit

GG Caravan (2012)
Vol. 2 (2022)
Instrumental (2023)
Diskografia > Musiikkivideot

Neighbour (2011)
Permu (2011)
Paaliachak (2011)
Anna mun lentää (2011)
Poste Restante (2011)
Juoksulaulu (2011)
On se hienoo (2012)
Viimenen Puunoksa (2020)
Unelma (2023)
Joe Alwyn

| Joe Alwyn |
| --- | --- |

Henkilötiedot
Koko nimi:  Joseph Matthew Alwyn
Syntynyt: Royal Tunbridge Wells, Kent, Englanti
Ammatti:  näyttelijä   lauluntekijä
Näyttelijä
Aktiivisena:  2015–
Merkittävät roolit:  Nick Conway   (Conversations with Friends)
Aiheesta muualla
IMDb
Elonet
Joseph Matthew Alwyn, tunnettu paremmin nimellä Joe Alwyn (s. 21. helmikuuta 1991) on englantilainen näyttelijä ja lauluntekijä. Hänet tunnetaan parhaiten rooleistaan vuoden 2022 televisiosarjassa Conversations with Friends ja vuoden 2021 elokuvassa Billy Lynn’s Long Halftime Walk. Alwyn on esiintynyt sivurooleissa muun muassa elokuvissa The Favourite (2018), Boy Erased (2018), Kaksi kuningatarta (2018) ja Harriet (2019). Hän voitti Trophée Chopard -palkinnon 2018 Cannesin elokuvajuhlilla tunnustuksena lahjakkuudestaan ​​nuorena näyttelijänä.
Vuonna 2020 Alwyn oli mukana kirjoittamassa useita kappaleita yhdysvaltalaisen laulaja-lauluntekijän Taylor Swiftin studioalbumilta Folklore salanimellä William Bowery. Alwyn jatkoi yhteistyötä Swiftin kanssa kirjoittamalla kolme kappaletta Swiftin jatkolevylle Evermore. Alwyn voitti Grammy-palkinnon vuonna 2021, kun Folklore valittiin vuoden albumiksi. Alwyn ja Swift olivat parisuhteessa vuosina 2016-2023.
Nuoruus ja koulutus

Joseph Matthew Alwyn syntyi 21. helmikuuta 1991 Tunbridge Wellsissä, Kentissä, Englannissa. Hän kasvoi Tufnell Parkin ja Crouch Endin alueilla Pohjois-Lontoossa. Hänen äitinsä on psykoterapeutti ja isä dokumenttielokuvantekijä. Hän on säveltäjä William Alwynin pojanpoika. Alwynilla on kaksi veljeä, Patrick Alwyn ja Thomas Alwyn.
Alwyn opiskeli City of London School -koulussa.  Hän kävi hetken kitaratunneilla ja oli osa koulubändiä nimeltä "Anger Management" noin 13-vuotiaana. Myöhemmin hän pelasi jalkapalloa ja rugbya koulussa. Vaikka Alwyn oli "introvertti" lapsi, hän halusi salaa näyttelijäksi, ja hänestä tuli teini-iässä National Youth Theaterin jäsen.  Suorittaessaan Bachelor of Arts (BA) -tutkintoa englannin kirjallisuudesta ja draamasta Bristolin yliopistossa hän näytteli kahdessa opiskelijatuotannossa Edinburgh Fringe Festivalilla. Alwyn valmistui vuonna 2012 ja haki neljään draamakouluun, mutta kaikki hylkäsivät hänet yhtä lukuun ottamatta – Royal Central School of Speech & Drama, jossa hän suoritti BA-tutkinnon näyttelijän työssä. Kurssin kolmannen vuoden aikana Alwyn teki sopimuksen agentin kanssa, joka oli tavannut Alwynin opiskelijaesittelyssä.  Pian sen jälkeen agentti ilmoitti Alwynille, että tuotantoyhtiö aikoi saada nimihenkilön elokuvaan Billy Lynn's Long Halftime Walk (2016), mikä merkitsisi Alwynin debyyttiä pitkässä elokuvassa.
Ura > Näyttelijänä

Kahden viikon sisällä valmistumisestaan, vuoden 2015 alussa, Alwyn valittiin päärooliin taiwanilaisen ohjaajan Ang Leen vuoden 2016 sotadraamaelokuvassa, Billy Lynn's Long Halftime Walkissa, joka on elokuvasovitus , joka perustuu amerikkalaisen kirjailijan Ben Fountainin samannimiseen romaaniin.  Lee sanoi valinneensa Alwynin, koska hänellä on "kyky välittää kirjan sodan paradoksi vain ilmeillään". Elokuvan arvosteluissa kriitikot ylistivät Alwynin suorituskykyä sen naturalismista. Toimittajat kuvailivat elokuvaa hänen "purkauksensa".  Sitten hän näytteli sivuroolia vuoden 2017 mysteeridraamaelokuvassa Kuin jokin päättyisi, jonka ohjasi intialainen elokuvantekijä Ritesh Batra.
Alwyn esiintyi useissa vuoden 2018 elokuvissa. Hän näytteli brittiläistä aatelismiestä Samuel Mashamia mustassa komediaelokuvassa The Favourite, jonka ohjasi kreikkalainen elokuvantekijä Yorgos Lanthimos. Elokuva sai 10 ehdokkuutta 91. Oscar-gaalassa. Hän esitti Klaus Eichmannia, saksalaisen natsivirkailijan Adolf Eichmannin poikaa, Chris Weitzin historiallisessa draamassa Operation Finale. Alwyn esiintyi englantilaisena valtiomiehenä Robert Dudleyna, kuningatar Elisabet I:n suosikkina historiallisessa draamassa Kaksi kuningatarta. Alwyn palkittiin Trophée Chopard -palkinnolla yhdessä australialaisen näyttelijä Elizabeth Debickin kanssa vuoden 2018 Cannesin elokuvajuhlilla.
Vuonna 2019 Alwyn näytteli orjanomistajaa elokuvassa Harriet, joka kertoo abolitionisti Harriet Tubmanista. Hän esiintyi Bob Cratchitina minisarjassa A Christmas Carol.
Alwyn esiintyy pääroolissa Jemima Kirken ja Sasha Lanen rinnalla vuoden 2022 draamasarjassa Conversations with Friends, joka on sovitus irlantilaisen kirjailijan Sally Rooneyn romaanista Keskusteluja ystävien kesken. Hän näytteli ranskalaisen elokuvantekijä Claire Denisin ohjaamassa romanttisessa trillerielokuvassa Stars at Noon, joka voitti Grand Prix -palkinnon Cannesin elokuvajuhlilla.
Ura > Muusikkona

Alwyn oli mukana kirjoittamassa kappaleita "Exile" ja "Betty" Taylor Swiftin albumille Folklore salanimellä William Bowery. Swift paljasti Boweryn henkilöllisyyden myöhemmin. Alwyn osallistui myös muutaman kappaleen tuotantoon. "Exile" saavutti 10 parhaan listan useissa maissa, mukaan lukien kuudenneksi US Billboard Hot 100 -listalla ja sijalla kahdeksan Britannian singlelistalla. Folklore voitti vuoden albumin Grammy-palkinnon, jolloin myös Alwyn sai Grammyn."Exile" oli ehdolla parhaan pop-duon/ryhmäesityksen Grammy-palkinnon saajaksi.
Alwyn jatkoi yhteistyötä Swiftin kanssa hänen albumeillaan Evermore ja Midnights. Huhtikuussa 2022 Alwyn paljasti Wall Street Journalille, että nimi "William Bowery" oli johdettu hänen isoisoisänsä William Alwynin etunimestä, joka oli musiikin säveltäjä, ja sukunimestä New Yorkin kaupunginosan Boweryn kunniaksi, jossa hän oli viettänyt "paljon aikaa" saapuessaan Yhdysvaltoihin.
Yksityiselämä

Alwyn haluaa pitää henkilökohtaisen elämänsä enimmäkseen yksityisenä eikä puhu siitä juuri haastatteluissa. Hän alkoi seurustella laulaja Taylor Swiftin kanssa vuonna 2016. Mediat panivat merkille Alwynin ja Swiftin suhteen yksityisyyden, koska Swift oli ennen avoimempi henkilökohtaisesta elämästään. Parin uutisoitiin eronneen huhtikuussa 2023.
Filmografia > Elokuvat

| Vuosi | Elokuva | Rooli | Muuta |
| --- | --- | --- | --- |
| 2016 | Billy Lynn’s Long Halftime Walk | Billy Lynn |  |
| 2017 | Kuin jokin päättyisi | Adrian Finn |  |
| 2018 | Operation Finale | Klaus Eichmann |  |
| 2018 | The Favourite | Samuel Masham |  |
| 2018 | Boy Erased | Henry Wallace |  |
| 2018 | Kaksi kuningatarta | Robert Dudley |  |
| 2019 | Harriet | Gideon Brodess |  |
| 2020 | Miss Americana | Oma itsensä | Dokumentti Taylor Swiftistä |
| 2021 | The Souvenir Part II | Max |  |
| 2021 | Ole niin kiltti, älä rakasta häntä | Laurence Stirling |  |
| 2022 | Stars at Noon | Daniel DeHaven |  |
| 2022 | Catherine Called Birdy | George |  |
| 2024 | Kinds of Kindness | keräilyesineiden arvioija / Jerry / Joseph |  |
| 2024 | The Brutalist | Harry Lee Van Buren |  |
Filmografia > Televisio

| Vuosi | Televisiosarja | Rooli | Muuta |
| --- | --- | --- | --- |
| 2019 | A Christmas Carol | Bob Cratchit | Minisarja, 3 jaksoa |
| 2022 | Conversations with Friends | Nick Conway | päärooli, 12 jaksoa |
Diskografia

Lauluntekijänä
"Exile" (albumilta Folklore, 2020)
"Betty" (Folklore, 2020)
"Champagne Problems" (albumilta Evermore, 2020)
"Evermore" (Evermore, 2020)
"Coney Island" (Evermore, 2020)
"Sweet Nothing" (albumilta Midnights, 2022)
Tuottajana
"Exile" (Folklore, 2020)
"Betty" (Folklore, 2020)
"My Tears Ricochet" (Folklore, 2020)
"Illicit Affairs" (Folklore, 2020)
"August"(Folklore, 2020)
Palkinnot > Voitetut palkinnot

Cannesin elokuvajuhlat, Trophée Chopard (2018)
Critics’ Choice Movie Awards, paras näyttelijäkokoonpano (The Favourite, 2019)
Satellite Awards, paras näyttelijäkokoonpano (The Favourite, 2019)
Vuoden albumin Grammy-palkinto (Folklore, 2021)
Palkinnot > Ehdokkuudet

Vuoden albumin Grammy-palkinto (Evermore, 2022)
Marketta Sipi

| Marketta Sipi> Henkilötiedot |
| --- | --- |
Syntynyt: 1. heinäkuuta 1954 (ikä 70) Alahärmä
Kansalaisuus:  Suomi
Ammatti:  puuteknologian professori (metsätiede)
Koulutus ja ura
Tutkinnot:  Teknillinen korkeakoulu (DI 1981, TkL 1985, TkT 1991)
Instituutti:  Helsingin yliopisto
Tutkimusalue:  Puun rakenne ja ominaisuudet sekä niihin vaikuttavat tekijät, puutuotteiden valmistusprosessit ja ominaisuudet, puuraaka-aineen ominaisuuksien vaikutus puutuotteiden valmistukseen ja ominaisuuksiin
Palkinnot:  Teknillisten tieteiden akatemian jäsen, SVR R1
Aiheesta muualla
Marketta Sipi Tuhat-tutkimusportaalissa
Marketta Hannele Sipi (o.s. Kumpula;  s. 1. heinäkuuta 1954, Alahärmä) on suomalainen tekniikan tohtori ja Helsingin yliopiston puuteknologian professori. Hän on toiminut myös Helsingin yliopiston maatalous-metsätieteellisen tiedekunnan dekaanina (2010–2017).
Hän tuli ylioppilaaksi Alahärmän yhteislukiosta (1973). Hän valmistui Teknillisestä korkeakoulustasta (TKK) diplomi-insinööriksi 1981, tekniikan lisensiaatiksi 1985 ja tekniikan tohtoriksi 1991. Hänen suomenkielinen väitöskirjansa (1991) oli otsikoitu Havusahatavaran lajittelun perusteita. Hän on ollut Teknillisen korkeakoulun dosentti vuodesta 1994.
Sipi työskenteli TKK:n tutkijana, assistenttina ja yliassistenttina (1981–1987) ja yliassistenttina (1988–1996), josta jaksosta osan väliaikaisena professorina (1991–1993). Vuodesta 1997 Helsingin yliopiston (metsätieteen) puuteknologian professori, aluksi apulaisprofessorina (1997–1998).
Sipilä on Teknillisten tieteiden akatemian jäsen. Hänelle on myönnetty Suomen Valkoisen ruusun kunniamerkkiritarikunnan ensimmäisen luokan ritarin arvo kunniamerkkeineen (2008).
Ammunta kesäolympialaisissa 2008 – miesten 10 metrin ilmakivääri

| Ammunta kesäolympialaisissa 2008 > Kivääri |
| --- | --- | --- | --- | --- |
| 10 m ilmakivääri |   | Miehet |   | Naiset |
| 50 m pienoiskiväärin makuu |  | Miehet |  |  |
| 50 m pienoiskiväärin asentokilpailu |  | Miehet |  | Naiset |
Pistooli
| 10 m ilmapistooli |  | Miehet |  | Naiset |
| 25 m olympiapistooli |  | Miehet |  |  |
| 25 m urheilupistooli |  |  |  | Naiset |
| 50 m pistooli |  | Miehet |  |  |
Haulikko
| Skeet |  | Miehet |  | Naiset |
| Trap |  | Miehet |  | Naiset |
| Kaksoistrap |  | Miehet |  |  |
Miesten 10 m ilmakivääri ammuttiin 11. elokuuta Pekingin ampumaradalla. Kilpailun voitti Intian Abhinav Bindra tuloksella 700.5.
Peruskilpailun jälkeen johdossa oli Suomen Henri Häkkinen tuloksella 598. Ennen viimeistä laukausta Bindra oli noussut Häkkisen kanssa tasapisteisiin. Viimeisellä laukauksella Häkkinen ampui finaalisarjansa ainoan alle kympin (9,8), kun Bindra puolestaan ampui finaalisarjansa parhaan (10,8) ja otti kultaa. Kiinan Zhu Qinan nousi viimeisellä laukauksellaan (10,5) hopealle ja Häkkinen otti pronssia. Bindrasta tuli kaikkien aikojen ensimmäinen intialainen henkilökohtaisen lajin olympiavoittaja. Häkkinen puolestaan voitti Pekingin olympialaisten ensimmäisen mitalin Suomelle.
| --- | --- |
Kultaa:  Abhinav Bindra Intia (IND)
Hopeaa:  Zhu Qinan Kiina (CHN)
Pronssia:  Henri Häkkinen Suomi (FIN)
Aikataulu

Suluissa Suomen aika (EEST)
| Päivä | Aika | Kierros |
| --- | --- | --- |
| Maanantai, 11. elokuuta, 2008 | 9:00-10:45 (4:00-5:45) | Peruskilpailu |
| Maanantai, 11. elokuuta, 2008 | 12:00-12:20 (7:00-7:20) | Finaali |
Ennätykset

Peruskilpailu:
| 0 | 1 | 2 | 3 | 4 |
| --- | --- | --- | --- | --- |
| Maailmanennätys |  Tevarit Majchacheep  Denis Sokolov | 600 | Langkawi, Malesia Winterthur, Sveitsi | 27. tammikuuta 2000 1. maaliskuuta 2008 |
| Olympiaennätys |  Zhu Qinan | 599 | Ateena, Kreikka | 16. elokuuta 2004 |
Finaali:
| 0 | 1 | 2 | 3 | 4 |
| --- | --- | --- | --- | --- |
| Maailmanennätys |  Thomas Farnik | 703.1 (599+104.1) | Granada, Espanja | 4. elokuuta 2006 |
| Olympiaennätys |  Zhu Qinan | 702.7 (599+103.7) | Ateena, Kreikka | 16. elokuuta 2004 |